Шавкат Мирзияев келесі аптада Түркияға барады
"Шавкат Мирзияев келесі аптада Түркияға барады" | "https://abai.kz/post/61011"
TITLE: Шавкат Мирзияев келесі аптада Түркияға барады
URL: https://abai.kz/post/61011
META: "Шавкат Мирзияев келесі аптада Түркияға барады" | "https://abai.kz/post/61011"
DATE: 24.10.2017
AUTHOR(s): Abai.kz
TOTAL WORDS: 114
TEXT: Өзбекстан президенті Шавкат Мирзияев қазанның аяғында ресми сапармен Түркияға барады, деп хабарланды Стамбул эскпортшылар қауымдастығының сайтында. Өзбекстан басшысының сапары 25-27 қазанда Түркия президенті Реджеп Тайып Ердоғанның шақыртуымен өтеді. Екі елдің басшылары соңғы мәрте 10 қыркүйекте Астанада Ислам әріптестігі ұйымының саммитінде кездесті. Сол кездегі келіссөздер барысында сауда-экономикалық, инвестициялық, туризм және басқа да салалардағы әріптестікті арттыру мәселелері талқыланған. Бұның алдында Шавкат Мирзияев Түркия азаматтары үшін визалық жүйені жұмсарту туралы қаулыға қол қойды. Енді олар Өзбекстан визасын шақыртусыз ала алады, оны үш күнде жасап береді. Түркия мен Өзбекстан арасындағы тауар айналымы - $1,2 млрд. Осы уақытқа дейін түріктің құрылыс компаниялары Өзбекстанда 110 жобаны жүзеге асырып, $2 млрд игерген. Бұған қоса, Өзбекстандағы түрік инвестициясы - $1,2 млрд. Abai.kz
